
ДО 
ОБЩИНСКИ СЪВЕТ
ГРАД  БУРГАС



ДОКЛАДНА ЗАПИСКА
ОТ ИНЖ. ЧАНКА КОРАЛСКА – ЗАМ.-КМЕТ „СТРОИТЕЛСТВО, ИНВЕСТИЦИИ И РЕГИОНАЛНО РАЗВИТИЕ“ НА ОБЩИНА БУРГАС



ОТНОСНО: определяне периода и териториите в град Бургас, в които се забраняват извършването на строителни и монтажни работи, по смисъла на чл. 15 от Закона за устройство на Черноморското крайбрежие /ЗУЧК/.




УВАЖАЕМИ ОБЩИНСКИ СЪВЕТНИЦИ,

С разпоредбата на чл. 15, ал. 1 от ЗУЧК, се забранява извършването на строителни и монтажни работи в националните курорти по Черноморското крайбрежие от 15 май до 1 октомври.
Като изключение в чл. 15, ал. 2 от ЗУЧК е предвидена възможност Черноморските Общини самостоятелно да определят периода и териториите, в които се забранява извършването на строителни и монтажни работи през курортния сезон. 
Очакванията са активният туристически сезон през 2027 година в Бургас да започне по-рано от обичайното, тъй като градът ни постигна безпрецедентен успех, като спечели домакинството на международния песенен конкурс „Евровизия“, който ще се проведе в дните от 11 до 15 май 2027 год. Всяка година „Евровизия“ привлича десетки хиляди туристи в града домакин. Полуфиналите и финала ще се проведат в спортна зала „Арена Бургас“, но различни съпътстващи събития ще има на различни локации в града. Това налага разширяване на обхвата на строителната забрана и по-ранното ѝ въвеждане в някои от жилищните зони на Бургас. 
Град Бургас е обявен за климатичен морски курорт от национално значение с Постановление на Министерския съвет на Република България №741/1953 г., и е включен в списъка на климатичните морски курорти към Наредба №4 за курортните ресурси, курортните местности и курортите, обн. ДВ, бр.79 от 13.10.1987 г.
След проведена кореспонденция и предложение от Община Бургас, с писмо рег.№08-00-134/10.10.2011г. Министерството на здравеопазването уточнява, че в границите на града към датата на обявяването му за климатичен морски курорт са попадали териториите на сегашните: Централна градска част, ж.к. „Възраждане“, ж.к. „Лазур“, ж.к. “Братя Миладинови“, Историческото ядро на Приморски парк.
С Решение по т.12 от Протокол №3/29.11.2011 г., Общински съвет – Бургас е предложил на Министерството на здравеопазването да категоризира като климатичен морски курорт от национално значение частта от територията на гр. Бургас, обхващаща: Централна градска част, ж.к. „Възраждане“, ж.к. “Братя Миладинови“, ж.к. „Лазур“, Приморски парк, Парк „Езеро“, Зона Изток, заключена между плаж Атанасовска коса и Атанасовско езеро, Курортна зона местност „Ъгъла“ и кварталите „Крайморие“ и „Сарафово“ както и техните землища в обхвата на Зона А и Зона Б по смисъла на ЗУЧК.
В тази връзка, съобразно възможностите които предоставя разпоредбата на чл. 15, ал. 2 от ЗУЧК, и с оглед отчитане на специфичните характеристики и начина на ползване на отделните територии е целесъобразно забраната за строителни и монтажни работи през летния сезон на 2027 г. за гр. Бургас да обхване териториите на Централна градска част, ж.к. „Възраждане“, ж.к. “Братя Миладинови“, ж.к. „Лазур“, Приморски парк, Парк „Езеро“, Зона Изток, заключена между плаж Атанасовска коса и Атанасовско езеро, Курортна зона местност „Ъгъла“ и кварталите „Крайморие“ и „Сарафово“ както и техните землища в обхвата на Зона А и Зона Б по смисъла на ЗУЧК. А във връзка с предстоящото домакинство на „Евровизия“ към тези територии следва да се добавят и жилищните комплекси „Изгрев“, „Славейков“ и „Зорница“. 
При отчитане на различната посещаемост в отделните зони и продължителността на летния туристически сезон в различните части на гр. Бургас периодът на забрана за извършване на строителни и монтажни работи следва да бъде различен.
Ето защо, предлагам, на основание чл.15, ал.2 от Закона за устройство на Черноморското крайбрежие, Общински съвет - Бургас да приеме следното 

РЕШЕНИЕ:

На основание чл.15, ал.2 от ЗУЧК, Общински съвет Бургас определя периодите и териториите, в които се забранява извършването на строителни и монтажни работи в частта на град Бургас, определена за климатичен морски курорт от национално значение, както следва:

От 15 април 2027 г. (четвъртък) до 06 септември 2027 г. (понеделник) за територията на: 
кв. „Сарафово“, включително частите от землището в обхвата на Зона А и Зона Б по смисъла на ЗУЧК и Курортна зона местност „Ъгъла“;
кв. „Крайморие“, включително неговото землище в обхвата на Зона А и Зона Б по смисъла на ЗУЧК;
Приморски парк;
Парк „Езеро“;
Зона Изток (заключена между плаж Атанасовска коса и Атанасовско езеро);
Централна градска част заключена между бул. „Сан Стефано“, бул. „Демокрация“, ул. „Агоп Мелконян“, ул. „Княз Александър Батенберг“, площад „Царица Йоана“, бул. „Иван Вазов“ и ул. „Уилям Гладстон“;
- ж.к. „Възраждане“ - територията заключена между ул. „Уилям Гладстон“, бул.      „Сан Стефано“, бул. „Мария Луиза“ и бул. „Иван Вазов“;
- ж.к. “Братя Миладинови“;
- ж.к. „Лазур“.
- ж.к. „Славейков“
- ж.к. „Изгрев“
- ж.к. „Зорница“

Забраната в определените в т.I, 1 територии не се отнася за строителството на линейните обекти на техническата инфраструктура, обекти с национално значение, обекти с регионално значение и обекти, финансирани по оперативни програми със средства на Европейския съюз и с бюджетни средства от Община Бургас и държавата.

III. На основание чл.15, ал.4 от ЗУЧК, строителни и монтажни работи в определените в т.I, 1 и 2 територии и периоди се допускат само за неотложни аварийно-ремонтни работи и геозащитни мерки и дейности.

IV. На основание чл.15, ал.2 от ЗУЧК, решението да се публикува на официалната интернет страницата на Община Бургас.


ПРИЛОЖЕНИЯ: 1. Писмо рег. №08-00-134/10.10.2011г. на Министерството на здравеопазването; Схема с посочените отделни зони в обхвата на забраната.



С уважение,

ИНЖ. ЧАНКА КОРАЛСКА
Зам.-кмет по „Строителство, инвестиции
и регионално развитие“ на Община Бургас

